Nr. 750LIF/………………2022

**Aprob.**

**SECRETAR DE STAT**

**Ionel Florian LIXANDRU**

**Către Inspectoratul Școlar Județean/al Municipiului București**

**În atenția doamnei/domnului inspector școlar general**

**doamnei/domnului inspector responsabil cu activitatea educativă**

**doamnei/domnului inspector învățământ preșcolar**

**doamnei/domnului inspector învățământ primar**

În anul școlar 2022 – 2023 Agenția Națională Antidrog (ANA) continua implementarea proiectelor naționale de prevenire a consumului de droguri, prin centrele de prevenire, evaluare și consiliere antidrog județene (CPECA). Datorită specificului materialelor suport, acestea pot fi implementate atât față în față, cât și online, de către cadrele didactice, de către specialiștii ANA sau în echipă. Proiectele vizează dezvoltarea abilităților socio-emoționale ale preșcolarilor și elevilor, deci pot contribui la adoptarea de către aceștia a unor comportamente sănătoase în toate aspectele vieții personale și sociale.

În baza adresei Agenției Naționale Antidrog nr. 4123431/12.08.2021 și a Protocolului de parteneriat încheiat între ANA și ME, vă rugăm să sprijiniți reprezentanții CPECA în implementarea proiectelor naționale, prin diseminarea informațiilor în unitățile de învățământ. Cele opt proiecte antidrog vizate sunt:

1. **Proiectul național „CUM SĂ CREŞTEM SĂNĂTOŞI”**

**Scop**: Promovarea unui stil de viață sănătos în rândul copiilor cu vârsta între 5-7 ani (preșcolari de grupă mare și școlari din clasa pregătitoare) pentru prevenirea comportamentelor cu risc pentru sănătate, precum și pentru neînceperea sau întârzierea debutului consumului de droguri.

1. **Proiectul național „ABC-UL EMOŢIILOR”**

**Scop**: Dezvoltarea emoțională a elevilor din clasele I și a II-a, în vederea neînceperii sau întârzierii debutului consumului de droguri.

1. **Proiectul național „NECENZURAT****”**

**Scop:** Formarea la elevii de gimnaziu (12-14 ani) a unor abilități de viață, necesare luării unor decizii informate, corecte și responsabile în legătură cu consumul de tutun, alcool și droguri.

1. **Proiectul național „FRED GOES NET”**

**Scop:** Realizarea de intervenții preventive timpurii pentru elevii de liceu (14-19 ani) în scopul neînceperii sau întârzierii debutului consumului de droguri sau evitării transformării consumului experimental și ocazional în consum regulat.

1. **Proiectul național „MESAJUL MEU ANTIDROG”**

**Scop:** Dezvoltarea unor atitudini și practici de viață sănătoasă pentru elevii din învățământul gimnazial și liceal, prin implicarea în activități artistice și sportive, ca alternativă la consumul de tutun, alcool și droguri.

1. **Proiectul național „Abilități pentru acțiune”**

**Scop:** Dezvoltarea unei conexiuni puternice cu școala, implicarea părinților în viața copiilor și dezvoltarea la elevii de gimnaziu și liceu a abilităților de luare a deciziilor sănătoase atunci când sunt presați să consume droguri.

1. **Proiectul național „Acționăm just”**

**Scop:** Implicarea elevilor de liceu în activități interactive de educație juridică în domeniul prevenirii și combaterii consumului și traficului de droguri.

1. **Proiectul național ,,EU ŞI COPILUL MEU”**

**Scop:** Creșterea factorilor familiali de protecție și reducerea factorilor familiali de risc față de consumul de tutun, alcool și droguri la preadolescenți și adolescenți.

De asemenea, începând cu anul școlar 2022 – 2023, Concursul național de proiecte antidrog „Împreună” va fi organizat de Ministerul Educației cu sprijinul AgențIei Naționale Antidrog, cu scopul de a crește gradul de implicare a elevilor în proiecte de prevenire desfășurate la nivel de unitate de învățământ liceal.

**Director General**

**Mihaela Tania IRIMIA**

**Director**

**Eugen STOICA**

**Șef Serviciu**

**Liana Maria MITRAN DUȚU**

Inspector

Cătălina Chendea